
Klausimai bausmių vykdymo teisės problemų kurso egzaminui 2025 m. gegužės 30 d.
Dėstytojas Gintautas Sakalauskas
	Bendra pastaba: egzaminas yra priemonė patikrinti, ar buvo pasiekti kurso tikslai, kurie šio dalyko apraše yra suformuluoti taip:
a) įgytos sisteminės ir fundamentalios žinios apie bausmių vykdymo teisės teoriją, jos raidą, sistemas bei tendencijas, bausmių vykdymo tikslus ir principus, nuteistųjų teises ir pareigas, bausmes vykdančių institucijų struktūrą, atskirų bausmių vykdymo ypatumus, bausmių vykdymo sąlygas;
b) įgyti gebėjimai tinkamai aiškinti ir taikyti bausmių vykdymo teisės nuostatas, kritiškai ir logiškai aiškinti teisinio bausmių vykdymo reglamentavimo problemas;
c) įgyti gebėjimai analizuoti ir vertinti nacionalinių ir tarptautinių teismų praktiką;
d) išugdyti gebėjimai dirbti individualiai.
Sąlygos: egzamino metu leidžiama naudotis visa literatūra (paskaitų kurso skaidrėmis, užrašais, straipsniais, kopijomis, teisės aktais, statistika ir pan.), tačiau (!): a) į klausimus reikia atsakyti savarankiškai (nesinaudojant kitų asmenų ir atsakymus generuojančių programų pagalba); b) atsakymai turi būti originalūs, parodyti Jūsų žinias, mąstymą ir kompetenciją (nedarant jokių kopijavimų/įterpimų iš skaidrių, konspektų, straipsnių ar kitų tekstų). Atsakant į klausimus būtina remtis ir per paskaitas analizuotuose straipsniuose išsakytomis mintimis.
Vertinimas: egzamino metu užduodami 3 žemiau esantys klausimų blokai (2 iš jų platesni ir 1 su konkretesniais klausimais). Atsakymai į pirmuosius 2 klausimų blokus vertinami po 40 balų, atsakymas į trečią klausimų bloką – 20 balų. Prie gautos sumos pridedama 20 balų su ta mintimi, kad neišlaikyto egzamino diapazonas svyruoja tarp 0 ir 4, tarp jų nėra reikšmingo skirtumo (kaip, pvz., tarp 7 ir 10). Iš viso dešimties balų sistemoje gautas balas dalinamas iš 10 ir gaunamas galutinis balas.
Laikas ir vieta: 2025 m. gegužės 30 d. (penktadienis) 18 val. 00 min. 403 a., užduotį atliekant savuose kompiuteriuose ir įkeliant į Virtualios mokymosi aplinkos (VMA) platformą. Egzaminas truks 90 min.
Atsakomybė: Pagal VU studijų nuostatų 7.4. punktą studentas dėl nesąžiningumo studijų rezultatų vertinimo metu (nusirašinėjimo ir pan.) šalinamas iš universiteto. VU Studijų pasiekimų vertinimo tvarkoje nustatyta, kad:

„<...> 3.2.3.1. Egzamino (įskaitos) metu Studijuojantieji turi: 

3.2.3.1.1. Laikytis nustatytos egzamino (įskaitos) laikymo tvarkos, elgtis korektiškai ir sąžiningai dėstytojų, komisijos, egzaminuotojo ir kitų Studijuojančiųjų atžvilgiu, netrukdyti kitiems Studijuojantiesiems, dalyvaujantiems egzamine (įskaitoje), atlikti užduotis. Studijuojančiojo, kuris nesilaiko egzamino/ įskaitos tvarkos, trukdo kitiems Studijuojantiesiems, dalyvaujantiems egzamine (įskaitoje), egzaminą (įskaitą) dėstytojas, komisijos narys ar egzaminuotojas gali nutraukti. Toks Studijuojančiojo elgesys laikomas nesąžiningu elgesiu studijų pasiekimų vertinimo metu;

3.2.3.1.2. Nesinaudoti jokiais dalyko (modulio) dėstytojo, komisijos, egzaminuotojo nenurodytais šaltiniais ir priemonėmis, kad nesukeltų įtarimų dėl savo nesąžiningumo studijų rezultatų vertinimo metu. Nesąžiningumu dalyko (modulio) studijų pasiekimų vertinimo metu laikomas nusirašymas nuo kito Studijuojančiojo darbo, neleistinos pagalbos gavimas, neleistinos pagalbos suteikimas kitam Studijuojančiajam. Neleistinų šaltinių ir priemonių turėjimas pripažįstamas pakankamu įrodymu, kad Studijuojantysis šiomis priemonėmis naudojosi. Dalyko (modulio) dėstytojui, komisijos nariui ar egzaminuotojui įtarus, kad Studijuojantysis egzamino (įskaitos) metu naudojasi neleistinais šaltiniais ar priemonėmis, Studijuojantysis turi padėti išsklaidyti šiuos įtarimus. Studijuojančiajam nesutikus to padaryti (nesutikus bendradarbiauti), pasitvirtinus įtarimams dėl nesąžiningumo, dėstytojas, komisijos narys ar egzaminuotojas nutraukia jo egzaminą (įskaitą);

3.2.3.1.3. Jei Studijuojantysis studijų pasiekimų vertinimo (nuolatinio, tarpinio ar galutinio) metu nesąžiningai elgiasi, pažeidžia Universiteto akademinės etikos taisykles, galutiniai dalyko (modulio) studijų rezultatai nevertinami. Dalyko (modulio) dėstytojas, egzamino komisijos narys ar egzaminuotojas tarnybiniu raštu informuoja akademinio kamieninio padalinio vadovą apie nesąžiningumo atvejį. Akademinio kamieninio padalinio vadovas, susipažinęs su Studijuojančiojo pasiaiškinimu, taiko jam nuobaudą, numatytą Universiteto Studijų nuostatuose. <...>”

Grįžtamasis ryšys dėl egzamino vertinimo: vertinimas VMA nėra automatiškai sujungtas su VU Informacine sistema, į kurią surašomi egzamino vertinimo balai. Todėl gavę įvertinimą VMA galite per 24 valandas reaguoti, jei Jūsų požiūriu gautas balas neatitinka Jūsų žinių ir kompetencijos (yra per didelis arba per mažas). Aš prieš įvesdamas balą į VU Informacinę sistemą dar kartą peržiūrėsiu Jūsų atsakymus. Po to būtų galimybė apeliuoti bendra tvarka.


Atsakymus į klausimus (bet kuria tvarka) rašykite nurodytuose laukeliuose po klausimu (pradėkite rašyti kairiajame viršutiniame kampe ir laukelis toliau plėsis). Dokumentą su atsakymais išsaugokite savo inicialais arba vardu ir (arba) pavarde ir įkelkite į VMA iki užduočiai atlikti skirto laiko pabaigos. Egzamino rezultatai iki birželio 16 d.

KLAUSIMAI:

	I. Bausmių vykdymo teisės principai (maksimalus balų skaičius – 40)
	... /40

	a) Kokių principų laikymasis ir kodėl gali padidinti viešųjų darbų bausmės vykdymo veiksmingumą? (20 balų)
	... /20

	...

	

	b) Kuo ir kodėl vykdant įvairias bausmes yra ar gali būti svarbus atkuriamojo teisingumo principo įgyvendinimas? Pateikite pavyzdžių (20 balų)
	... /20

	...

	

	II. Atskirų bausmių vykdymas (maksimalus balų skaičius – 40)
	... /40

	a) Su kokiomis problemomis susiduriama vykdant baudos bausmę? (20 balų)
	... /20

	...

	

	b) Kokius galėtumėte išskirti esminius laisvės atėmimo bausmės vykdymo Lietuvoje trūkumus ir privalumus? (20 balų)
	... /20

	...

	

	III. Lygtinis paleidimas (maksimalus balų skaičius – 20)
	... /20

	Kokias galėtumėte išskirti pagrindines teorines ir praktines lygtinio paleidimo (ne)taikymo problemas Lietuvoje?

	...

	

	Pabaigai... Gal norite dar kažką svarbaus parašyti apie dėstyto dalyko turinį ir/ar formą...


...

